Diari Oficial de la Generalitat Valenciana


Sumari del DOGV 7416, del 03-12-2014 (2014/11948)

RESOLUCIÓ de 18 de novembre de 2014, de la directora general de Tecnologies de la Informació, per la qual es fa pública la tretzena relació d'adhesions acceptades de conformitat d'entitats locals de la Comunitat Valenciana al conveni marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'administració electrònica a l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7416

Data del DOGV
:   03-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11387


Data del document
:   18-11-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 18 de novembre de 2014, de la directora general de Tecnologies de la Informació, per la qual es fa pública la tretzena relació d'adhesions acceptades de conformitat d'entitats locals de la Comunitat Valenciana al conveni marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'administració electrònica a l'àmbit de la Comunitat Valenciana. [2014/11345]  
El dia 3 de juliol de 2008 es va subscriure el conveni marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'administració electrònica en l'àmbit de la Comunitat Valenciana, que va ser publicat en el Diari Oficial de la Comunitat Valenciana, en data 4 d'agost de 2008. Posteriorment es va modificar la clàusula octava del conveni marc esmentat que estendrà la seua vigència fins al 31 de desembre de 2016, mitjançant l'addenda subscrita el 27 de desembre de 2012 que va ser publicada en el Diari Oficial de la Comunitat Valenciana del 23 de setembre de 2013.  
L'esmentat conveni preveu, en la seua clàusula segona, apartat 10, que les parts conveniants, per a impulsar l'administració electrònica a la Comunitat Valenciana, es comprometen formalment a promoure i facilitar la incorporació de les entitats locals al conveni esmentat, la qual cosa s'instrumenta a través de la subscripció per estes d'un protocol d'adhesió, que es recull en l'annex I, així com de la seua acceptació de conformitat, bé per part de la Comissió Multilateral, prevista en la clàusula quarta del conveni o pel membre o membres, en què esta comissió delegue tal competència, tot això subjectant-se als models normalitzats previstos en els annexos II i III, respectivament.  
Com que s'ha produït l- adhesió de diverses entitats locals a l'esmentat conveni marc, en els termes i condicions exposades, i ha sigut acceptada de conformitat en data de 18 de novembre de 2014, per la directora general de Tecnologies de la Informació, en qui la comissió multilateral, en la seua reunió de 18 de novembre de 2011, va delegar tal competència, com a membre de ple dret d'esta, i de conformitat amb la clàusula quarta del conveni marc referenciat, és procedent la seua publicació oficial, que figura com a annex d'esta resolució, per a la seua plena eficàcia a partir del dia d'esta publicació.  
  
Tot l'anterior es resol en compliment del que establix la clàusula segona, apartat 10, del conveni marc esmentat, que disposa que les adhesions acceptades, de conformitat en els termes exposats, entraran en vigor a tots els efectes el dia que es publique en el Diari Oficial de la Comunitat Valenciana.  
  
València, 18 de novembre de 2014.- La directora general de Tecnologies de la Informació: Sofia Bellés Ramos.  
  
  
  
ANNEX  
  
Conformitat de la directora general de Tecnologies de la Informació, per delegació de la Comissió Multilateral de Seguiment, a l'adhesió d'entitats locals de la Comunitat Valenciana  
  
D'acord amb el conveni marc de col·laboració en matèria d'administració electrònica en l'àmbit de la Comunitat Valenciana, subscrit en data 3 de juliol de 2008, entre la Generalitat, les diputacions de València, Alacant i Castelló, i la Federació Valenciana de Municipis i Províncies, i amb la delegació de facultats realitzada per la comissió multilateral en la reunió de data 18 de novembre de 2011, i de conformitat amb les competències que assumix la Direcció General de Tecnologies de la Informació en virtut del Decret 20/2013, de 25 de gener, del Consell, s'acorda:  
  
Únic. Donar la conformitat a les sol·licituds d'adhesió formulades per les següents entitats locals:  
- Rosell  
- Mancomunitat de l- Alacantí  
  
València, 18 de novembre de 2014.- La directora general de Tecnologies de la Informació (membre delegat de la comissió multilateral): Sofia Bellés Ramos.